

Un cluejan a surprins un incident tragicomic la Cluj, pe care a ținut să i-l relatze și primarului Emil Boc.



Astfel, acesta a surprins un muncitor în timp ce plomba o groapă de pe trecerea de pietoni din zona Colegiului Pedagogic din Cluj-Napoca. Totuși, modul în care acesta realiza lucrarea i-a atras atenția trecătorului.



Pentru a tasa asfaltul din groapă, acesta sărea cu picioarele peste el, în loc să folosească un utilaj special, cum ar fi normal.



”Asfaltare (plombare) lângă Colegiul Pedagogic.

Azi,(n.red. 29 iunie) în jurul orelor 13 domnul din imagine țopăia cu zel peste grămada de asfalt din groapa: nu știu cât de bine compacta asfaltul dar sărea apa din balta proaspăt astupă...

Și muncitorul sărea atat de bine! Parcă era Dr. Alban.

Ar fi nostim dacă nu ar fi vorba de bani publici.

L-am întrebat dacă asa sa asfaltează şi mi-a replicat că "e provizoriu".”, i-a scris un clujean primarului Emil Boc, pe pagina oficială de Facebook.